Corona Case: 24 घंटे में 30 हजार 615 नए मामलों की पुष्टि, 514 लोगों की हुई मौत
बीते 24 घंटे में कोरोना के 30 हजार 615 नए मामलों की पुष्टि हुई है। इस दौरान 514 लोगों की मौत हुई है। 24 घंटे में 82 हजार 988 लोग ठीक हुए हैं। कल यानी 15 फरवरी से तुलना करें तो कोरोना केस में 11 प्रतिशत का उछाल आया है।
देश में कोरोना की रफ्तार थमती नज़र आ रही है। बीते 24 घंटे में कोरोना के 30 हजार 615 नए मामलों की पुष्टि हुई है। इस दौरान 514 लोगों की मौत हुई है। 24 घंटे में 82 हजार 988 लोग ठीक हुए हैं। कल यानी 15 फरवरी से तुलना करें तो कोरोना केस में 11 प्रतिशत का उछाल आया है। एक्टिव केस की संख्या 3 लाख 70 हजार 240 है। पॉजिटिविटी रेट भी 2.45 प्रतिशत पहुंच गया है। मंगलवार को 27 हजार 409 नए मरीज सामने आए थे। इस दौरान 82 हजार 817 मरीज ठीक हुए थे और 347 मरीजों की मौत हुई थी। रविवार को 44 हजार 877 नए मामलों की पुष्टि हुई थी। इस दौरान 1 लाख 17 हजार 591 लोग ठीक हुए थे और 684 लोगों की मौत हुई थी। रविवार को पॉजिटिविटी रेट 3.17 प्रतिशत थी। देश में शनिवार को कोरोना के 50 हजार से ज्यादा (50,407) मामले दर्ज किए गए थे। वहीं, पिछले 24 घंटों में 804 लोगों की मौत हुई थी। शुक्रवार को देश में कोरोना से 657 लोगों की कोरोना से मौत हो गई थी। शनिवार को जारी हुए ताजा आंकड़ों के अनुसार, 24 घंटों में 1,36,962 लोग ठीक भी हुए थे। इस हिसाब से देखें तो देश में कोरोना के नए मामले लगातार कम होते नज़र आ रहे हैं।राजधानी दिल्ली में मंगलवार (15 फरवरी) को पिछले 24 घंटे में कोरोना वायरस संक्रमण के एक हजार से कम मामले सामने आए थे। दिल्ली में कोविड-19 के 756 नए मामले सामने आए थे। जबकि इस दौरान 5 मरीजों की मौत हुई है. कोरोना संक्रमण दर दिल्ली में 1.52 फीसदी हो गई थी। राजधानी में सक्रिय कोरोना मरीजों की संख्या 3337 है। वहीं, दिल्ली में 5 मरीजों की मौत के साथ कुल आंकड़ा 26,081 हो गया है।